**УТВЪРЖДАВАМ: \_\_\_\_\_\_\_\_\_\_\_\_\_**

**Д-р камелия кирчева**

**Управител на “Сбр-тузлата” еоод**

**ДОКУМЕНТАЦИЯ**

ЗА УЧАСТИЕ В ОТКРИТА ПРОЦЕДУРА ЗА Възлагане на обществена поръчка с предмет:

***„Периодична доставка на хранителни продукти и готова храна по предварителна заявка, за хранене на пациенти, настанени в “Специализирана болница за рехабилитация - Тузлата” ЕООД, град Балчик”, по седем обособени позиции***

**Одобрена с Решение № РД-03-13/09.01..2019 г.**

***гр.Балчик, 2019 г.***

**съдържание:**

**раЗДЕЛ I. ОПИСАНИЕ НА ПОРЪЧКАТА**

**рАЗДЕЛ II.1. техническа спецификация**

**раздел II.2. Изисквания към Техническото предложение**

**рАЗДЕЛ iii. изисквания към участниците**

1. ОБЩИ ИЗИСКВАНИЯ
2. ОСНОВАНИЯ ЗА ОТСТРАНЯВАНЕ
3. КРИТЕРИИ ЗА ПОДБОР
4. ПОДИЗПЪЛНИТЕЛИ
5. ИЗПОЛЗВАНЕ КАПАЦИТЕТА НА ТРЕТИ ЛИЦА

**рАЗДЕЛ iv. указания за подготовка И ПОДАВАНЕ на офертИтЕ. НЕОБХОДИМИ ДОКУМЕНТИ.**

**рАЗДЕЛ v. избор на изпълнител и сключване на договор**

1. КРИТЕРИЙ ЗА ВЪЗЛАГАНЕ И МЕТОДИКА ЗА ОЦЕНКА
2. ДЕЙСТВИЯ НА КОМИСИЯТА ЗА РАЗГЛЕЖДАНЕ И ОЦЕНКА НА ОФЕРТИТЕ. ОПРЕДЕЛЯНЕ НА ИЗПЪЛНИТЕЛ
3. ИЗИСКВАНИЯ ЗА СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА С УЧАСТНИКА, ИЗБРАН ЗА ИЗПЪЛНИТЕЛ
4. ГАРАНЦИЯ ЗА ИЗПЪЛНЕНИЕ

**РАЗДЕЛ VI. ДРУГА ИНФОРМАЦИЯ**

1. Комуникация между възложителя и участницитЕ
2. ОБРАБОТВАНЕ и защита НА ЛИЧНИ ДАННИ
3. ИНФОРМАЦИЯ ОТНОСНО ПРИОРИТЕТ НА ДОКУМЕНТИТЕ

**рАЗДЕЛ vii. ПРОЕКТИ НА ДОГОВОРИ ЗА ОБЩЕСТВЕНА ПОРЪЧКА**

**рАЗДЕЛ vIIi. образци НА доКУМЕНТИ**

**раздел І. ОПИСАНИЕ НА ПОРЪЧКАТА**

1. **ВЪЗЛОЖИТЕЛ -**

Възложител на настоящата обществена поръчка, по смисъла на чл.5, ал.2, т.16 от ЗОП, е Управителят на “Специализирана болница за рехабилитация - Тузлата” ЕООД (“СБР-Тузлата” ЕООД) – д-р Камелия Кирчева.

1. **ПРОЦЕДУРА –**

Вид на процедурата: Открита процедура, по смисъла на чл.18, ал.1, т.1 от ЗОП.

Правно основание: чл.19, ал.1 във вр. с чл.20, ал.1, т.1, буква „б“ от ЗОП.

Видът на настоящата процедура е съобразен с общата прогнозна стойност на поръчката. Изхождайки от съображения за целесъобразност и отчитайки спецификите на конкретните доставки, Възложителят ги е групирал в 7 обособени позиции, като по този начин се цели привличане интереса на повече икономически оператори, насърчава се конкуренцията и в най-голяма степен се удовлетворява принципът за пропорционалност при възлагането на обществени поръчки.

1. **ОБЕКТ НА ПОРЪЧКАТА –**

Обект на поръчката е: извършване на доставки по смисъла на чл.3, ал.1, т.2 и т.3 от ЗОП.

1. **ПРЕДМЕТ НА ПОРЪЧКАТА -**

Предметът на настоящата поръчка е:

***„Периодична доставка на хранителни продукти и готова храна по предварителна заявка, за хранене на пациенти, настанени в “Специализирана болница за рехабилитация - Тузлата” ЕООД, град Балчик”, по седем обособени позиции.***

Обществената поръчка включва доставка на хранителни продукти и готова храна по предварителна заявка на Възложителя, за нуждите на “СБР-Тузлата” ЕООД, гр. Балчик, разделени в седем самостоятелни обособени позиции, както следва:

**Обособена позиция № 1:** „Хляб и закуски“

**Обособена позиция № 2** „Десерти, захарни и сладкарски изделия“

**Обособена позиция № 3:** „Мляко и млечни изделия“

**Обособена позиция № 4**: „Месо и месни продукти“

**Обособена позиция № 5:** „Пресни плодове и зеленчуци“

**Обособена позиция № 6:** „Консервирани плодове и зеленчуци,  подправки, плодови сокове , бакалия“

**Обособена позиция № 7:** „Готова храна по предварителна заявка“

С настоящата обществена поръчка следва да бъде избран изпълнител, с когото да бъде сключен договор за възлагане на обществена поръчка, за всяка от **обособените позиции** самостоятелно.

**ВАЖНО:** Участник може да подава оферта за повече от една обособена позиция.

1. **ПРОГНОЗНА СТОЙНОСТ** -

Общата прогнозната стойност на обществената поръчка е **319 728.00 лв.** (триста и деветнадесет хиляди седемстотин двадесет и осем лева) без ДДС, формирана като сбор от прогнозните стойности на всяка една от обособените позиции, разпределени както следва:

* Обща прогнозна стойност на Обособена позиция № 1: Хляб и закуски - **13 995.00** лв. (тринадесет хиляди деветстотин деветдесет и пет лева) без ДДС;
* Обща прогнозна стойност на Обособена позиция № 2: Десерти, захарни и сладкарски изделия - **5 733.00** лв. (пет хиляди седемстотин тридесет и три лева) без ДДС;
* Обща прогнозна стойност на Обособена позиция № 3: Мляко и млечни изделия – **20 976.00** лв. (двадесет хиляди деветстотин седемдесет и шест лева) без ДДС;
* Обща прогнозна стойност на Обособена позиция № 4: Месо и месни продукти **– 23 355.0**0 лв. (двадесет и три хиляди триста петдесет и пет лева) без ДДС;
* Обща прогнозна стойност на Обособена позиция № 5: Пресни плодове и зеленчуци – **16 584.00 лв.** (шестнадесет хиляди петстотин осемдесет и четири лева) без ДДС;
* Обща прогнозна стойност на Обособена позиция № 6: Консервирани плодове и зеленчуци, подправки, плодови сокове, бакалия – **23 133.00** лв**.** (двадесет и три хиляди сто тридесет и три лева) без ДДС;
* Обща прогнозна стойност на Обособена позиция № 7: Готова храна по предварителна заявка – **215 952.00 лв.** (двеста и петнадесет хиляди деветстотин петдесет идва лева) без ДДС;

В своето **Ценово предложение** всеки участник следва да предложи:

**- за съответната обособена позиция от №1 до №6 - Образец № 4а**

*Процент отстъпка за всеки един доставян продукт, който процент ще бъде начисляван върху единичната цена, оповестена в официалния бюлетин за средната стойност на пазарните цени на едро от “САПИ” ЕООД, гр. София за конкретния месец, за Добрички регион;*

**- за обособена позиция от №7- Образец № 4б**

* Средно дневната стойност на доставяната храна за пациенти, лекувани по клинична пътека по НЗОК **- Цена за 1 храноден:**

**-**  без включен **ДДС - …………./словом/ с вкл. ДДС;**

- с включен **ДДС - …………./словом/ с вкл. ДДС.**

* Средно дневната стойност на доставяната храна за пациенти, постъпили по програма за профилактика и рехабилитация на НОИ **- Цена за 1 храноден:**

**-**  без включен **ДДС - …………./словом/ с вкл. ДДС;**

- с включен **ДДС - …………./словом/ с вкл. ДДС.**

**ВАЖНО:**

Предложената средно дневната стойност на доставяната готова храна /Диета № 9 и Диета № 15/ за пациенти, лекувани по клинична пътека по НЗОК следва да не надвишава стойност от 2.50 (два лева и петдесет стотинки) лв. на ден, без вкл. ДДС.

Средно дневната стойност на доставяната готова храна /Диета № 9 и Диета № 15/ за пациенти, постъпили по програма за профилактика и рехабилитация на НОИ следва да не надвишава стойност от 7.08 (седем лева и осем стотинки) лв. на ден, без вкл. ДДС.

**Участник, който е предложил цени за изпълнение на поръчката, които надхвърлят така посочените максимални стойности за храноден, ще бъде отстранен от по-нататъшно участие в процедурата за възлагане на обществената поръчка.**

1. **УСЛОВИЯ И НАЧИН НА ПЛАЩАНЕ –** за всички обособени позиции

Условията и начинът на плащането по настоящата обществена поръчка ще се извърши съобразно проектите на договори за Обособени позиции 1 – 7 (*Раздел VII от настоящата документация*).

Цената е фиксирана за времето на изпълнение на договора и не подлежи на промяна.

Финансовият ресурс на поръчката ще бъде осигурен от приходи от основната дейност на “СБР-Тузлата” ЕООД, гр. Балчик

1. **МЯСТО ЗА ИЗПЪЛНЕНИЕ НА ПОРЪЧКАТА**

Мястото за изпълнение на поръчката:

- за обособени позиции от №1 до №6 - франко складовите бази на лечебното заведение - гр. Балчик, местност Тузлата

- по обособена позиция № 7 - кухненския блок на лечебното заведение.

1. **СРОК ЗА ИЗПЪЛНЕНИЕ НА ПОРЪЧКАТА -** за всички обособени позиции

Срокът за изпълнение на поръчката е **36 (тридесет и шест) месеца**, считано от датата на възлагане на поръчката, регистрирана в деловодната система на възложителя.

1. **УСЛОВИЯ И РЕД ЗА ПОЛУЧАВАНЕ НА РАЗЯСНЕНИЯ –** за всички обособени позиции

На основание чл.33, ал.1 от ЗОП лицата могат да поискат писмено от възложителя разяснения по решението, обявлението, документацията за обществената поръчка и другите документ до 10 (десет) дни преди изтичане на срока за получаване на офертите. Възложителят предоставя разясненията в 4-дневен срок от получаване на искането, но не по-късно от 6 (шест) дни преди срока за получаване на оферти. Разясненията се предоставят чрез публикуване на профила на купувача като в него не се посочва лицето, направило запитването. Възложителят не предоставя разяснения, ако искането е постъпило след срока по чл.33, ал.1 от ЗОП.

**рАЗДЕЛ II.1. техническа спецификация -** за всички обособени позиции

***(приложено в отделен файл )***

**раздел II.2. Изисквания към Техническото предложение –** за всички обособени позиции

*Настоящите изисквания към Техническото предложение, са приложими и за седемте обособени позиции.*

Техническото предложение се изготвя по образец за съответната обособена позиция, за която участникът подава оферта (образец № 3а или образец № 3б) и трябва да отговаря напълно на изискванията на възложителя.

**ii.2.1. мИНИМАЛНО СЪДЪРЖАНИе НА ТЕХНИЧЕСКОТО ПРЕДЛОЖЕНИЕ**

В своето **Техническо предложение, за съответната обособена позиция**, всеки участник следва да:

- направи предложение за изпълнение на поръчката в съответствие с техническите спецификации и изискванията на възложителя (*виж раздел II от настоящата документация*);

- декларира съгласие с клаузите на приложения проект на договор;

- декларира срока на валидност на офертата;

- декларира, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо;

- да декларира конфиденциалност *(представя се по преценка на участника)* – Образец №6;

**рАЗДЕЛ iii. изисквания към участниците**

**III.1. ОБЩИ ИЗИСКВАНИЯ -** за всички обособени позиции

1. В процедурата за възлагане на обществената поръчка могат да участват български или чуждестранни физически или юридически лица или техни обединения, както и всяко друго образувание, което има право да извършва услугите, съгласно законодателството на държавата, в която е установено и което отговаря на условията, посочени в ЗОП и обявените изисквания на възложителя в указанията за участие.

2. Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с пълномощно – оригинал или заверено копие.

3. В случай, че участникът е обединение (или консорциум), което не е юридическо лице, се представя ***копие на документ, от който е видно правното основание за създаване на обединението***, а когато в документа не е посочено лицето, което представлява обединението - и ***документ, подписан от участниците в обединението, в който се посочва представляващият***. Възложителят не изисква обединенията да имат определена правна форма, за да могат да представят оферта.

4. При участие на обединения – **задължително в акта за създаване на обединението трябва да бъде посочена следната информация:**

* *права и задължения на участниците в обединението;*
* *разпределение на отговорността между членовете на обединението;*
* *дейности, които ще изпълнява всеки член на обединението;*
* *определяне на партньор, който ще представлява обединението (може да бъде направено и в отделен/обособен документ);*
* *уговорена солидарна отговорност между членовете на обединението;*

5. Не се допускат промени в състава на обединението след подаването на офертата.

6. При участие на обединения, които не са юридически лица, съответствието с критериите за подбор се доказва от обединението – участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

7. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка

8. Клон на чуждестранно лице може да е самостоятелен участник в процедурата, ако може самостоятелно да подава оферти и да сключва договори съгласно законодателството на държавата, в която е установен. Ако за доказване критериите за подбор (*раздел III.3.*) клонът се позовава на ресурсите на търговеца, **клонът представя доказателства**, че при изпълнение на поръчката ще има на разположение този ресурс.

9. Лице, което участва в обединение или е дало съгласие да бъде подизпълнител на друг участник, не може да представя самостоятелна оферта. В процедура по възлагане на обществена поръчка едно физическо или юридическо лице може да участва само в едно обединение.

10. Свързани лица по смисъла на **§ 2, т. 45 от Допълнителните разпоредби на ЗОП** не могат да бъдат самостоятелни участници в настоящата процедура. Липсата на това обстоятелство се декларират в **Част III – Основания за изключване, раздел Г – Специфични национални основания за изключване на е-ЕЕДОП.**

**III.2. ОСНОВАНИЯ ЗА ОТСТРАНЯВАНЕ –** общо за всички обособени позиции

*Основанията за отстраняване са приложими за всички обособени позиции и ще се прилагат самостоятелно за всяка една от тях.*

1. Възложителят отстранява от участие в процедурата за възлагане участник, за когото е налице някое от следните основания за отстраняване, посочени в **чл. 54, ал. 1, т. 1-7 и чл.55, ал.1, т.1 от ЗОП**, възникнали преди или по време на провеждането на процедурата:

**1.1.** е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

**1.2.** е осъден с влязла в сила присъда, освен ако е реабилитиран, за престъпление, аналогично на тези, посочени в т.1.1, в друга държава-членка или трета страна;

**1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

**1.4.** е налице неравнопоставеност в случаите по чл. 44, ал. 5 от ЗОП;

**1.5.** е установено, че: а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор или б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**1.6.** е установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**1.7.** е налице конфликт на интереси по смисъла на §2, т.21 от ДР на ЗОП, който не може да бъде отстранен;

**1.8.** е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен.

**ВАЖНО:** Основанията по т. 1.8. няма да се прилагат и съответният участник няма да бъде отстранен от процедурата, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

2. Основанията по **чл. 54, ал. 1, т. 1, т. 2 и т. 7 от ЗОП** се отнасят за: лицата, които представляват участника; лицата, които са членове на управителни и надзорни органи на участника, както и за други лица, които имат правомощия да упражняват контрол при вземането на решения от тези органи по смисъла на чл.40, ал.1 и ал.2 от ППЗОП.

3. Участник, за когото са налице основанията по **чл. 54, ал.1 и чл.55, ал.1, т.1** от ЗОП, има право да представи доказателства, че преди подаването на офертата е предприел мерки, които гарантират неговата надеждност, въпреки наличието на съответното основание. В тази връзка се прилагат правилата на чл. 56 от ЗОП вр. с чл. 45 от Правилника за прилагане на ЗОП (ППЗОП).

4. Основанията за отстраняване по **чл.54, ал.1, т.1-7 от ЗОП** се прилагат до изтичане на следните срокове:

* **5 (пет) години от влизане в сила на присъдата** - по отношение на обстоятелства по чл. 54, ал.1, т.1 и 2 от ЗОП, освен ако в присъдата е посочен друг срок;
* **3 (три) години от датата на настъпване на обстоятелствата по чл. 54, ал. 1, т. 5, буква "а" и** т.6, освен ако в акта, с който е установено обстоятелството, е посочен друг срок.

5. На основание **чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДР)** на дружества, регистрирани в юрисдикции с преференциален данъчен режим, и на контролираните от тях лица се забранява пряко и/или косвено участие в процедура по обществени поръчки по Закона за обществените поръчки и нормативните актове по прилагането му, независимо от характера и стойността на обществената поръчка, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим, освен ако не са налице основанията на чл.4 от горепосочения закон.

6. На основание **чл. 69, ал. 1 и 2 от Закона за противодействие на корупцията и за отнемане на незаконно придобитото имущество (ЗПКОНПИ)** лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице. Изискването се отнася за лица, които са съдружници, притежават дялове или са управители или членове на орган на управление или контрол в участник по процедурата. Възложителят ще отстрани от участие в реда за възлагане участник, за когото са налице обстоятелства по смисъла на чл. 69, ал. 1 и 2 вр. чл. 6 от ЗПКОНПИ.

7. Когато участник в процедурата е обединение от физически и/или юридически лица и за член на обединението е налице някое от гореописаните основания за отстраняване, Възложителят отстранява участника от процедурата за възлагане на обществената поръчка.

8. Когато участник е посочил, че при изпълнение на поръчката ще използва капацитета на трети лица за доказване на съответствието с критериите за подбор и/или че ще използва подизпълнители, основанията за отстраняване важат и за тях и липсата им следва да бъде декларирана.

9. При подаване на оферта участникът декларира липсата на основания за отстраняване чрез предоставяне на **Единен европейски документ за обществени поръчки, в електронен формат (е-ЕЕДОП)**. В него се предоставя съответната информация, изисквана от възложителя и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

*Подробни указания за начина на попълване и подаване на електронен ЕЕДОП (е-ЕЕДОП) се съдържат в раздел V.Указания за подготовка и подаване на оферти.*

10. Основанията по **чл.54, ал.1, т.1 и т.2 от ЗОП**, относно престъпленията по чл.321 и 321а НК (участие в престъпна група), чл.301-307 НК (корупция-подкуп), чл.209-2013 НК (измама), чл.108а от НК (тероризъм), чл.253-253б НК (изпиране на пари), чл.192а НК (детски труд) и чл.159а-159г НК (трафик на хора), **се декларират в съответните полета на Част III – Основания за изключване, раздел А – Основания, свързани с наказателни присъди на е-ЕЕДОП**, а относно престъпленията по чл.172 НК, чл.255б, чл.352-353е НК в съответните полета относно нарушение на задължения в областта на трудовото, социалното и екологичното законодателство, **в Част III – Основания за изключване, раздел В – Основания, свързани с несъстоятелност, конфликт на интереси или професионални нарушения на е-ЕЕДОП**.

11. Основанията по **чл.54, ал.1, т.1 и т.2 от ЗОП**, относно престъпленията по чл.194-208 НК, чл.213а-217 НК (престъпления против собствеността), чл.219-252 НК (престъпления против стопанството), чл.254а-255а НК и чл.256-260 НК (престъпления против финансовата, данъчната и осигурителната система) се декларират в **Част III – Основания за изключване, раздел Г – Специфични национални основания за изключване на е-ЕЕДОП**.

12. Всички останали основания по чл.54 и чл.55, ал.1, т.1 ЗОП (*ако е приложимо*) се декларират в съответните полета на **Част III – Основания за изключване, раздел Б – Основания, свързани с плащането на данъци или социалноосигурителни вноски** и **раздел В – Основания, свързани с несъстоятелност, конфликт на интереси или професионални нарушения на е-ЕЕДОП**.

13. Липсата на основания по **чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДР)** и по **чл. 69, ал. 1 и 2 от Закона за противодействие на корупцията и за отнемане на незаконно придобитото имущество (ЗПКОНПИ)** се декларират в **Част III – Основания за изключване, раздел Г – Специфични национални основания за изключване на е-ЕЕДОП.**

14. Когато изискванията по **чл.54,ал.1, т.1, т.2 и т.7 от ЗОП**се отнасят за повече от едно лице, всички лица подписват един и същ е-ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по **чл.** **54,** **ал.1, т.1, т.2 и т.7 от ЗОП**се попълват в отделен е-ЕЕДОП за всяко лице или за някои лица. В случаи, когато се подава повече от един е-ЕЕДОП, обстоятелствата, свързани с критериите за подбор, се съдържат само в е-ЕЕДОП, подписан от лице, което може самостоятелно да представлява съответния стопански субект.

15. Когато участник е обединение, за всеки един от участниците в обединението следва да се представи отделен е-ЕЕДОП.

16. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен е-ЕЕДОП, който съдържа информацията относно липсата на основания за отстраняване.

17. Участниците, при поискване от страна на възложителя, са длъжни да представят необходимата информация относно правно-организационната форма, под която осъществяват дейността си, както и списък на всички задължени лица независимо от наименованието на органите, в които участват или длъжностите, които заемат.

18. Участниците са длъжни да уведомят писмено възложителя в 3-дневен срок от настъпване на някое от обстоятелство по т. 1. или на обстоятелството по чл.101 ЗОП.

19. Извън гореописаните основания за отстраняване, на основание чл.107 от ЗОП, възложителят ще отстрани от процедурата:

19.1. Участник, който не отговаря на поставените критерии за подбор или не изпълни друго условие, посочено в обявлението и в документацията за обществената поръчка;

19.2. Участник, който в представил оферта, която не отговаря на:

а) предварително обявените условия на поръчката;

б) правилата и изискванията, свързани с околна среда, социално и трудово право, приложими колективни споразумения и/или разпоредби на международното екологично, социално и трудово право, които са изброени в приложение №10 на ЗОП;

19.3. Участник, който не е представил в срок обосновка по чл.72, ал.1 или чиято оферта не е приета съгласно чл.72, ал.3-5 ЗОП;

19.4. Участниците са свързани лица.

**IІІ.3. KРИТЕРИИ ЗА ПОДБОР –**

*Критериите за подбор са приложими за всички обособени позиции и ще се прилагат самостоятелно за всяка една от тях.*

***Годност (правоспособност) за упражняване на професионална дейност***

* + - 1. Участниците трябва да притежават валидно към датата на подаване на офертата Удостоверение за регистрация на обект по чл.12 от Закона за храните (или еквивалент) за извършване на съответните дейности, предмет на обществената поръчка. Регистрацията следва да е извършена от Областната дирекция по безопасност на храните (ОДБХ) по местонахождение на обекта.

При участие на обединение на физически и/ или юридически лица всяко физическо и/или юридическо лице, включено в обединението, което ще извършва дейност, за която е необходима посочената регистрация, следва да притежава удостоверение за регистрация по чл.12 от Закона за храните за съответната дейност, за която участва.

При участник чуждестранно лице, същото следва да разполага с обект, регистриран съгласно законодателството на държавата членка, в която е установено.

**Деклариране и доказване:**

*При подаване на офертата,* на основание чл.67, ал.1 от ЗОП, участникът **декларир**а съответствието с посочения критерий за подбор чрез предоставяне на е-ЕЕДОП, попълнен в **част IV – Критерии за подбор, раздел А – Годност**, подточка 1, като от описанието следва да се установи осигуряването на обект с надеждна регистрация по чл.12 от Закона за храните*.*

При поискване от възложителя по реда на чл.67, ал.5 от ЗОП, участникът следва да представи копие на документа, удостоверяващ регистрацията.

*Преди сключване на договора* участникът, избран за изпълнител, **представя** удостоверение за регистрация на обект по реда на чл.12 от Закона за храните или еквивалент (заверено копие).

***Икономическо и финансово състояние***

Възложителят не поставя изисквания относно икономическото и финансово състояние на участниците в процедурата.

***Технически и професионални способности***

Участникът в процедурата трябва да отговаря на минимални изисквания за технически възможности и квалификация, както следва:

1. На основание чл.63, ал.1, т.1, б.“б“ от ЗОП участникът следва да е изпълнил минимум **една** дейност (доставка и/или услуга) с предмет, идентичен или сходен с тези на поръчката за последните 3 (три) години от датата на подаване на офертата за участие.

Възложителят не поставя изисква за обем на изпълнената дейност, тъй като той не е от значение за настоящата обществена поръчка.

*Под “дейност /доставка и/или услуга/ с предмет, идентичен или сходен с този на поръчката” се разбира доставка на хранителни продукти и/или подготовка и доставка на готова храна /кетъринг/ .*

**Деклариране и доказване:**

*При подаване на офертата,* на основание чл.67, ал.1 от ЗОП, участникът **декларира** съответствието с посочения критерий за подбор чрез предоставяне на е-ЕЕДОП, попълнен в **част IV – Критерии за подбор, раздел В – Технически и професионални способности**,с посочване на: кратко описание на съответните дейности, стойностите, датите и получателите.

*Преди сключване на договора* участникът, избран за изпълнител, **представя** *списък на доставките/услугите, които са идентични или сходни с предмета на обществената поръчка (образец №9)*, с посочване на стойностите, датите и получателите, заедно с **доказателство за извършената доставка/услуга*.***

* + - 1. На основание чл. 63, ал.1, т. 8 от ЗОП участникът трябва да има на разположение собствен или нает транспорт за целите на изпълнение на поръчката, удостоверен с разрешително за превоз на хранителни продукти. Транспортното /ните средство/а трябва да е/са регистрирано/и от ОДБХ в съответствие с изискванията на Глава VI-та от Регламент (ЕО) № 852/2004 на Европейския парламент и Съвета относно хигиената на храните. Удостоверенията за регистрация на транспортните средства за транспортиране на хранителни продукти и готова храна следва да са издадени след 01.01.2017 г.

**Деклариране и доказване:**

*При подаване на офертата,* на основание чл.67, ал.1 от ЗОП, участникът **декларира** съответствието с посочения критерий за подбор чрез предоставяне на е-ЕЕДОП, попълнен в **част IV – Критерии за подбор, раздел В – Технически и професионални способности**, като от описанието следва да се установи осигуряването на транспортно средство с надеждна регистрация от ОДБХ.

При поискване от възложителя по реда на чл.67, ал.5 от ЗОП, участникът следва да представи копие на документа, удостоверяващ регистрацията.

*Преди сключване на договора* участникът, избран за изпълнител, **представя** Удостоверение за регистрация на транспортното средство от ОДБХ или еквивалент (заверено копие)**.** В случай, че транспортните средства са наети, а не собственост на участника, при условията на чл. 63, ал.5 и ал.6 от ЗОП се представя доказателство , че участникът ще разполага с тях за срока на договора за обществената поръчка.

**III.4. ПОДИЗПЪЛНИТЕЛИ – ОБЩО ЗА ВСИЧКИ ОБОСОБЕНИ ПОЗИЦИИ**

1. В случай, че участник възнамерява да ползва подизпълнител/-и, в офертата си той следва да посочи лицето/-та – подизпълнител/-и, както и дела от поръчката, който ще им бъде възложен. В този случай участниците трябва да представят **доказателство** (*декларация – образец №5/5а* за поетите от подизпълнителя/-ите задължения.

2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основанията за отстраняване от процедурата. За всяко от лицата, посочени за подизпълнители се представят съответните образци на документи, съдържащи информацията относно критериите за подбор и липсата на основания за отстраняване. Възложителят изисква замяна на подизпълнител, който не отговаря на условията, посочени в настоящата документация.

3. Участникът, избран за изпълнител, следва да сключи договор за подизпълнение с подизпълнителите, посочени в офертата. В срок до 3 дни от сключване на договора за подизпълнение или на допълнителното споразумение за замяна на посочен в офертата подизпълнител изпраща копие на договора или на допълнителното споразумение на възложителя, заедно с доказателства, че са изпълнение условията по чл.66, ал.2 и ал.11 от ЗОП.

4. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 1. за новия подизпълнител не са налице основанията за отстраняване в реда за възлагане; 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

5. При замяна или включване на подизпълнител изпълнителят представя на възложителя всички документи, които доказват изпълнението на условията по чл. 66, ал. 11 от ЗОП.

6. Подизпълнителите нямат право да превъзлагат една или повече дейности, които са включени в предмета на договора за подизпълнение. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**III.5. ИЗПОЛЗВАНЕ КАПАЦИТЕТА НА ТРЕТИ ЛИЦА –** общо за всички обособени позиции

1. Участниците в настоящия ред за възлагане, в това число и участници – обединения от физически и/или юридически лица, могат да се позоват на капацитета на трети лица, независимо от правната връзка между тях, по отношение на критериите за подбор, поставени от Възложителя.

2. По отношение на критериите, свързани с професионална компетентност, участниците могат да се позоват на капацитета на трети лица само, ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

3. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от реда за възлагане. За всяко от лицата, на чиито капацитет се позовава участникът, се представят съответните образци на документи, съдържащи информацията относно критериите за подбор и липсата на основания за отстраняване.

5. Възложителят изисква участникът да замени посоченото от него трето лице, ако то не отговаря на някое от горните условия.

**ВАЖНО: Участникът ще бъде отстранен от участие в обществената поръчка, ако не отговаря на някое от горните изисквания относно основанията за отстраняване и критерии за подбор.**

*Възложителят може по собствена инициатива или по сигнал за нередност, еднократно да направи промени в обявлението и/или в документацията на обществена поръчка, свързани с осигуряване законосъобразност на процедурата, отстраняване на пропуски или явна фактическа грешка, при условията и по реда на чл. 100 от ЗОП.*

**рАЗДЕЛ iv. указания за подготовка И ПОДАВАНЕ на офертИтЕ. НЕОБХОДИМИ ДОКУМЕНТИ – ОБЩО ЗА ВСИЧКИ ОБОСОБЕНИ ПОЗИЦИИ**

1. За участие в процедурата за възлагането на настоящата обществена поръчка участникът подготвя и представя оферта, която трябва да съответства напълно на изискванията на възложителя, на Закона за обществените поръчки и Правилника за прилагане на Закона за обществените поръчки.

2. Всеки участник има право да представи само една оферта. Не се допуска представянето на варианти в офертата.

3. Офертата за участие следва да се представи в срока и на адреса, посочени в обявлението, по реда, описан в настоящата документация. Оферта, получена от Възложителя след посочения срок, се връща неотворена на участника и това се отбелязва в регистъра на Възложителя.

4. Офертата се изготвя на български език. Когато участникът е чуждестранно физическо или юридическо лице или обединение на чуждестранни физически и/или юридически лица, офертата се представя на български език, а останалите изискуеми документи, които са на чужд език, се представят и в превод на български език.

5. Всички документи в офертите трябва да бъдат актуални към датата, определена за краен срок за подаване на офертите.

6. Всички документи, които не са оригинали, и за които се поставя изискване за заверка, следва да бъдат заверени от участника на всяка страница с гриф „Вярно с оригинала“. Задължително следва да има собственоръчен подпис на представляващия участника и положен пречат. В случаите, в които участникът е обединение, което не разполага със собствен печат, върху документа може да бъде положен печат на един от участниците в обединението.

7. Офертата трябва да бъде подписана от законния представител на участника съгласно регистрацията му или от надлежно упълномощено от него лице с нотариално заверено пълномощно. При участници – обединения – офертата се подписва от лицето, посочено като представляващ в обединението (*в акта за създаване на обединение или в допълнителен документ, подписан от партньорите в обединението*). Документите за участие, които обективират лично изявление на конкретно лице, представляващо участника, не могат да бъдат подписвани от пълномощник.

8. Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

9. Представените образци в документацията за участие и условията, описани в тях, са задължителни за участниците. Ако офертата не е представена по приложените образци, Възложителят има право да отстрани участника.

10. Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците НЕ могат да се позовават на конфиденциалност по отношение на предложенията от офертите им, които подлежат на оценка – посочването става с декларация (*образец №6/6а*), неразделна част от Техническото предложение на участника**.**

11. Офертата следва да бъде представена на адрес: **гр. Балчик, Местност Тузлата, СБР- Тузлата ЕООД – деловодство**, до датата и часа, посочени в обявлението като краен срок за подаване на офертите.

12. Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него. Участникът не може да иска от Възложителя съдействия като: митническо освобождаване на пратка; получаване чрез поискване от пощенски клон; взаимодействия с куриери или други.

13. **Офертата се представя в запечатана непрозрачна опаковка от участника, лично или от упълномощен от него представител или по пощата с препоръчано писмо с обратна разписка или чрез куриерска служба**. Не се приема оферта, която е представена в прозрачна, незапечатана или с нарушена цялост опаковка. Такава оферта незабавно се връща на участника и това се отбелязва в регистъра на Възложителя.

14. **Върху опаковката участникът записва “Оферта”, посочват се наименованието на поръчката и обособената/-те позиция/-ии, за която/-ито се подават документите, наименованието на участника, адрес и лице за кореспонденция, телефон и по възможност - факс и електронен адрес**.

15. **В опаковката с офертата на участник, за съответната обособена позиция, за която участва, трябва да се съдържат следните документи:**

15.1. **Единен европейски документ за обществени поръчки,** попълнен и представен в електронен вариант **(е-ЕЕДОП)** за участника, в съответствие с изискванията на закона и условията на Възложителя, а когато е приложимо – е-ЕЕДОП за всеки от участниците в обединението, когато не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнение на поръчката – попълва се **Образец №1**от настоящата документация.

В изпълнение на чл.67, ал.4 от ЗОП вр. с §29, т.5, б“а“ от ЗОП, считано от 01.04.2018 г., ЕЕДОП се предоставя в електронен вид по образец, утвърден с акт на Европейската комисия. Участниците задължително представят ЕЕДОП в електронен вид като файлът следва да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

Образецът на ЕЕДОП, в електронен вариант, е приложен като Образец №1, в два отделни файла към настоящата документация, както следва: файлове във формат XML файл (*файл за обработка*) и PDF файл (*файл за преглед*). Двата файла са генерирани чрез осигурената от Европейската комисия Система за попълване и повторно използване на ЕЕДОП. Системата е достъпна на следния адрес:

<https://ec.europa.eu/tools/espd>

При изготвяне на офертата си, участникът следва да изтегли от е-досие на поръчката, находящо се на Профила на купувача на Възложителя, двата файла на е-ЕЕДОП. Файлът в PDF формат е удобен за преглед, т.е. участникът може да отвори файла и да разгледа изискващата се информация, с която следва да разполага, за да го попълни. Файлът във формат XML не се отваря директно от компютъра. Той е подходящ за компютърна обработка и следва да се отвори и зареди чрез информационната система на ЕК: <https://ec.europa.eu/tools/espd>.

При влизане в Системата на ЕК, участникът следва да спазва указанията за работа със Системата, като най-общо:

*След като влезе на страницата на Системата, следва да избере български език. В долната част на отворилата се страница, под въпроса „Вие сте?“ следва да избере „Икономически оператор“. В новопоявилото се поле „Искате да:“ следва да изберете - „Заредете файл ЕЕДОП“. В новопоявилото се поле „Качете документ“ натиснете бутона „Избор на файл“ и изберете файлът на ЕЕДОП, във ХML формат, който отнапред сте свалили и запаметили на вашия компютър. В новопоявилото се поле изберете мястото на дейност на вашето предприятие и натиснете бутона „Напред“. Системата ще зареди еЕЕДОП, който може да се попълва онлайн. След попълване на всички или някои от полетата, в последния раздел се съдържа бутон „Преглед“, с който може да разгледате вече въведената от вас информация. В края на файла се съдържа бутон „Изтегляне като“ – съветваме ви да изберете и двата файла.*

***Забележка:*** Системата за еЕЕДОП е онлайн приложение и не може да съхранява данните, поради което след всяко попълване (частично или финално) на еЕЕДОП, участникът всеки път следва да изтегли zip-файла (espd-response, който съдържа двата файла в XML и PDF формат), който винаги трябва да запазва и съхранява локално на компютъра си. Всички допълнения или редакции на еЕДООП се правят като се ползва последния записан файл espd-response – XML формат, който отново се отваря и зарежда само посредством горепосочената информационна система на ЕК. Файловете в PDF формат се ползват само за преглед.

**След пълното и окончателно попълване на данните/информацията в еЕЕДОП участникът изтегля zip-файла (espd-response) на локален компютър, след което версията на еЕЕДОП в PDF формат се подписва от съответните оправомощени лица, с квалифициран електронен подпис, съгласно чл. 13, ал. 4 от ЗЕДЕУУ и указанията на АОП. Двата файла – подписаният еЕЕДОП, в PDF формат и попълненият в Системата XML формат се представят от участника към офертата му, на оптичен носител, като неизменна част от опаковката му.**

***Забележка:***

*Повече информация за използването на системата за еЕЕДОП може да бъде намерена на адрес:*<http://ec.europa.eu/DocsRoom/documents/17242>

*Указания за работа (видеоклип) със системата за еЕЕДОП е налично на адрес:*<http://www.aop.bg/fckedit2/user/File/bg/images/ESPD_NEW3.htm>

Методически указания №МУ-4/02.03.2018 г. на АОП относно предоставяне на ЕЕДОП в електронен вид – еЕЕДОП е налично на адрес:

<http://www.aop.bg/fckedit2/user/File/bg/practika/MU4_2018.pdf>

Участниците следва да попълнят тези раздели от еЕЕДОП, които са приложими към настоящата обществена поръчка, спазвайки всички изисквания на Възложителя, посочени в настоящата документация и указанията за попълване на отделните полета, дадени в образеца на самия документ.

На основание чл.67, ал.3 от ЗОП участниците могат да използват еЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

15.2. **Опис на приложените към офертата документи -** Образец №2/;

15.3. **Копие от документ, от който да е видно правното основание за създаване на обединение**, което не е юридическо лице, съдържащо изискуемата от възложителя информация – приложимо е само по отношение на участници – обединения, които не са юридически лица;

15.4. **Документи за доказване на предприетите мерки за надеждност**, когато е приложимо;

15.5. **Декларация по чл. 66, ал. 1 от ЗОП** за поетите от подизпълнителите задължения *(при наличие на такива)* – Образец №5;

15.6. **Техническо предложение за съответната обособена позиция** – Образец №3а/3б, съдържащо:

а) Документ за упълномощаване, когато лицето, което подава офертата, не е законният представител на участника, както следва:

* Нотариално заверено пълномощно на лицето, упълномощено да представлява участника *(в случай че участникът не се представлява от лицата, съгласно документите му за регистрация);*
* Нотариално заверени пълномощни от всички участници в обединението, с които те упълномощават трето лице да подаде офертата и да попълни и подпише документите, общи за обединението (*при участници – обединения, които не са юридически лица - в случай че офертата се подава от лице, което не е вписано като представляващ в документа за създаване на обединението);*

б) Предложение за изпълнение на поръчката в съответствие с техническите спецификации и изискванията на възложителя (*виж раздел II от настоящата документация*);

в) Декларация за съгласие с клаузите на приложения проект на договор;

г) Декларация за срока на валидност на офертата;

д) Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо;

е) **Декларация за конфиденциалност** *(представя се по преценка на участника)* – Образец №6/6а;

ж) Друга информация и/или документи, изискани от възложителя, когато това се налага от предмета на поръчката;

15.7. **Ценово предложение** **за съответната обособена позиция** – Образец № 4а/4б.

Ценовото предложение се поставя в отделен, запечатан непрозрачен плик с надпис **„Предлагани ценови параметри“**.

Извън плика с надпис „Предлагани ценови параметри” не трябва да е посочена никаква информация относно цената.

Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена /или части от нея/, ще бъдат отстранени от участие в реда за възлагане.

**Забележка:** За обособена позиция №7: Доставка на готова храна по предварителна заявка: *Цените следва да бъдат представени в лева без ДДС и в лева с ДДС, изчислени до втори знак след десетичната запетая. Отговорност за евентуално допуснати грешки или пропуски в изчисленията на предложените цени носи единствено участникът в процедурата. При несъответствие между предложените цени, участникът ще бъде отстранен от участие.*

15.8. **Други** *(в случай че е приложимо - участникът описва и представя допълнително представените с офертата документи).*

***Предложението за изпълнение и ценовото предложение се подписват само от лица, които имат право да представляват участника и могат да удостоверят пред възложителя представителните си функции****.*

**ВАЖНО:** Съгласно **чл.47, ал.9 от ППЗОП** когато участник подава оферта за повече от една обособена позиция, в опаковката, за всяка от позициите се представят поотделно комплектувани документи по **чл.39, ал.3, т.1 от ППЗОП** – Техническо предложение за съответната обособена позиция (**Образец № 3а/3б** от настоящата документация) и отделни непрозрачни пликове с надпис: „Предлагани ценови параметри“, с посочване на позицията, за която се отнасят (**Образец № 4а/4б** от настоящата документация за съответната обособена позиция).

16. Срокът на валидност на офертите е **150 /сто и петдесет/ календарни дни**, считано от крайния срок за подаване на оферти, определен в обявлението и представлява времето, през което участниците са обвързани с условията на представените от тях оферти. Възложителят може да изиска от класираните участници да удължат срока на валидност на офертите си до момента на сключване на договора за обществената поръчка. Участникът ще бъде отстранен от участие в процедурата за възлагане на настоящата обществена поръчка, ако представи оферта с по-кратък срок на валидност и/или откаже да го удължи или ако представи оферта с нормален срок, но при последващо поискване от възложителя откаже да я удължи.

17. Възложителят на основание чл.47, ал.3 от ЗОП изисква от участниците в настоящата процедура да декларират, че офертите им са изготвени при спазване на задълженията, свързани с данъци и осигуровки, опазване на околната среда, закрила на заетостта и условията на труд, които са в сила на територията на Република България и са приложими към предоставяната услуга, предмет на обществената поръчка.

*Органите, от които участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България, са следните: Национална агенция по приходите (www.nap.bg), Национален осигурителен институт (www.noi.bg), Министерство на околната среда и водите (www.moew.government.bg), Министерство на труда и социалната политика (www.mlsp.government.bg)*.

18. При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

19. Възложителят не приема за участие в обществената поръчка оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отбелязват във входящия регистър на възложителя, когато е приложимо.

20. До изтичане на срока за подаване на офертите всеки участник в процедурата може да промени, допълни или да оттегли офертата си.

21. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата се завеждат в регистъра на Възложителя. В тази хипотеза оферти от лица, които не са включени в списъка не се приемат.

22. Срокът за подаване на оферти може да се удължи при условията и реда на чл. 100 от ЗОП.

23. Във връзка с провеждането на процедурата и с подготовката и подаване на офертите, за необходими действия и обстоятелства, които не са разгледани в документацията за участие и обявлението, се прилага ЗОП.

**рАЗДЕЛ v. избор на изпълнител и сключване на договор**

**V.1. КРИТЕРИЙ ЗА ВЪЗЛАГАНЕ И МЕТОДИКА ЗА ОЦЕНКА ЗА ОБОСОБЕНИ ПОЗИЦИИ ОТ №1 ДО №6**

1. Възложителят ще възложи настоящата обществена поръчка чрез определяне на икономически най-изгодната оферта **при критерий за възлагане** на поръчката "**най-ниска цена".**

2. Допуснатите до оценка оферти на участниците ще бъдат оценявани въз основа на предложеният от тях процент отстъпка спрямо средната цена на “САПИ” ЕООД, гр. София за регион Добрич за предходния на подаването на офертата месец .

Предложеният процент отстъпка е идентичен за всички артикули от обособената позиция и е постоянен за срока на договора.

Справката за средните цени на “САПИ” ЕООД, гр. София за регион Добрич за всяко фактуриране се представя от Изпълнителя за негова сметка.

3. На първо място се класира офертата на участник, предложил **най-висок процент отстъпка от средната цена на “САПИ” ЕООД, гр. София за регион Добри**ч**, респ. най- ниска ща цена.**

4. Когато двама или повече участника предлагат в офертите си един и същ най-висок процент отстъпка, на основание чл.58, ал.3 от ППЗОП, Комисията, назначена от Възложителя провежда публично жребий за определяне на изпълнител измежду класираните на първо място еднакви оферти.

**V.2. КРИТЕРИЙ ЗА ВЪЗЛАГАНЕ И МЕТОДИКА ЗА ОЦЕНКА ЗА ОБОСОБЕНА ПОЗИЦИЯ №7**

1. Възложителят ще възложи настоящата обществена поръчка чрез определяне на икономически най-изгодната оферта **при критерий за възлагане** на поръчката "**най-ниска цена",** прилагайки методика за оценка.
2. Методиката за оценка съдържа точни указания за извършване на оценка по всеки един от двата показатели: **ЦО1** - цена за 1 храноден за пациенти, лекувани по НЗОК и **ЦО2** - цена за 1 храноден за лица по програма за профилактика и рехабилитация по НОИ и за определяне на комплексната оценка на офертата, включително за относителната тежест, която Възложителят дава на всеки от показателите за определяне на икономически най-изгодната оферта.
3. Възложителят прилага методиката по отношение на всички допуснати до оценка оферти, без да я променя.

Обществената поръчка се възлага въз основа на икономически най-изгодна оферта.

Оценката на офертите се извършва въз основа на критерия най – ниска цена.

1. Преди да пристъпи към оценка на предложенията на участниците, комисията проверява дали същите са подготвени и представени в съответствие с изискванията на документацията за участие в процедурата и техническата спецификация. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.
2. Класирането на допуснатите до оценка оферти се извършва на база получената от всяка оферта комплексна оценка (КО), която е сбор от оценките на предложените цени за: 1 храноден за поциенти по НЗОК и 1 храноден за лица по НОИ, и се определя по формулата:

КО = ЦО1 х 35 + ЦО2 х 65, където:

ЦО1 - оценка на предложена цена за 1 храноден за пациенти по НЗОК

ЦО2 - оценката на предложената цена за 1 храноден за лица но НОИ;

ЦО1 и ЦО2 се определят по формулата:

ЦО1 = ЦО1-min / ЦО1-i х 35, където:

ЦО1-min – най – ниската предложена цена за 1 храноден за пациенти по НЗОК

ЦО1-i – предложената от съответния участник цена за 1 храноден за пациенти по НЗОК

Максималната оценка за 1 храноден за пациенти по НЗОК е 35 точки.

ЦО2 = ЦО2-min / ЦО2-i х 65 където:

ЦО2-min – най – ниската предложена цена за 1 храноден за пациенти по НОИ

ЦО2-i – предложената от съответния участник цена за 1 храноден за пациенти по НОИ

Максималната оценка за 1 храноден за пациенти по НОИ е 65 точки.

Максималната оценка по отделните видове дейности получава ценовото предложение с най – ниска предложена цена.

Максималната комплексна оценка е 100 точки.

1. Офертите се класират по низходящ ред на оценките. На първо място се класира офертата с най – висока оценка.

7. Когато двама или повече участника предлагат в офертите си един и същ най-висок процент отстъпка, на основание чл.58, ал.3 от ППЗОП, Комисията, назначена от Възложителя провежда публично жребий за определяне на изпълнител измежду класираните на първо място еднакви оферти.

**v.2. ДЕЙСТВИЯ НА КОМИСИЯТА ЗА РАЗГЛЕЖДАНЕ И ОЦЕНКА НА ОФЕРТИТЕ – ОБЩО ЗА ВСИЧКИ ОБОСОБЕНИ ПОЗИЦИИ**

1. На основание чл.103 от ЗОП след изтичане на срока за подаване на оферти, Възложителят ще назначи Комисия за разглеждане и оценка на офертите. Комисията се състои от нечетен брой членове. Действията на комисията се протоколират.

2. Офертите ще бъдат отворени от комисията **в посочения в обявлението ден и час,** на адреса на възложителя – **гр. Балчик, Местност Тузлата, “СБР-Тузлата” ЕООД – заседателна зала.** Отварянето на офертите е публично и на него могат да присъстват участниците във възлагането или техни упълномощени представители, както и представители на средствата за масово осведомяване.

3. След получаване на офертите и списъка с участниците, членовете на комисията за провеждане на процедурата подписват декларации за обстоятелства по чл. 103, ал. 2 от ЗОП.

4. При разглеждане на офертите в откритата процедура ще се приложи т. нар. "обърнат" ред, съгласно чл.104, ал. 2 от ЗОП. При обърнатия ред се провежда само едно публично заседание – при отваряне на офертите, тъй като на него се оповестяват всички предложения, подлежащи на оценяване, включително за цена. Работата на комисията протича в съответствие с чл. 61 от Правилника за прилагане на Закона за обществените поръчки.

5. За работата си Комисията изготвя доклад, който се утвърждава от Възложителя. В 10-дневен срок от утвърждаване на доклада от работата на Комисията Възложителят издава решение за определяне на изпълнител или за прекратяване на процедурата, ако е приложимо. Решението се изпраща в един и същи ден на участниците и се публикува в Профила на купувача.

**V.3. ИЗИСКВАНИЯ ЗА СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА С УЧАСТНИКА, ИЗБАН ЗА ИЗПЪЛНИТЕЛ – ОБЩО ЗА ВСИЧКИ ОБОСОБЕНИ ПОЗИЦИИ**

1. Договорът за обществена поръчка се сключва с участника, класиран на първо място и определен за изпълнител на обществената поръчка по съответната обособена позиция.

2. Когато определеният за изпълнител участник откаже да сключи договор, възложителят може да сключи договор със следващия класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

3. Преди подписване на договора участникът, определен за изпълнител, е длъжен да представи следните документи /за обстоятелствата по чл. 54, ал. 1, т. 1 и т. 3 от ЗОП Възложителят се снабдява с необходимите документи по служебен път/:

**3.1.** **Актуални документи, удостоверяващи липсата на основания за отстраняване от процедурата, както и съответствието с критериите за подбор, както следва:**

* **За обстоятелства по чл.54, ал.1, т.1 от ЗОП** – свидетелство за съдимост.

На основание чл.58, ал.6 от ЗОП, вр. с чл.5, ал.4 от Закона за ограничаване на административното регулиране и административния контрол върху стопанската дейност и чл.36, ал.5 от АПК, необходимите данни, свързани със съдимостта на физическите лица, български граждани, ще **се установява служебно от Възложителя, посредством електронно служебно свидетелство за съдимост (ЕССС)**, в случай, че са налице изискванията по чл.35б, ал.1, изр.2 от Наредба №8 от 26 февруари 2008 г. за функциите и организацията на дейността на бюрата по съдимост, а именно – за лицето/лицата, за което/-ито се изисква информация, няма съставени бюлетини за съдимост, вкл. и по чл.78а от НК. В останалите случаи, както и за лица, родени в чужбина, се прилага общоустановеният ред за издаване на свидетелства за съдимост, които следва да бъдат представени в срока, определен от Възложителя, за сключване на договора за възлагане на обществената поръчка.

* **За обстоятелството по чл.54, ал.1, т.3** **от ЗОП** – удостоверение от органите по приходите и удостоверение от общината по седалище на възложителя и на участника – **изискват сe от Възложителя по служебен път;**
* **За обстоятелства по чл.54, ал.1, т.6 от ЗОП** – удостоверение от органите на Изпълнителна агенция „Главна инспекция по труда“;
* **За обстоятелството по чл.55, ал.1, т.1 от ЗОП** – удостоверение, издадено от Агенцията по вписванията;
* **За обстоятелствата по нац. законодателство** – **Декларация по чл. 3, т. 8 от Закона за икономическите и финансовите отношения** с дружествата, регистрирани в юрисдикции с преференциален данъчен режим, контролираните от тях лица и техните действителни собственици от участник/подизпълнител – Образец №7 и **Декларация по чл.69 от ЗПКОНПИ** – Образец №8;
* За доказване изискването за годност (правоспособност) за упражняване на професионална дейност по смисъла на чл.60 от ЗОП - ***удостоверение*** за регистрация на обект по реда на чл.12 от Закона за храните от ОДБХ ***или еквивалент* (заверено копие)**. В случай, че участникът е чуждестранно лице той може да представи валиден еквивалентен документ или декларация или удостоверение, издадени от компетентен орган на държава - членка на Европейския съюз, или на друга държава - страна по Споразумението за Европейското икономическо пространство, доказващи вписването на участника в съответен регистър на тази държава;
* За доказване на техническите и професионални способности на участника по смисъла на чл.63, ал.1, т.1, б.“б“ от ЗОП - **списък на доставкоте/услугите, които са идентични или сходни с предмета на обществената поръчка -** Образец №9, с посочване на стойностите, датите и получателите, заедно с **доказателство за извършената услуга/доставка**;
* За доказване на техническите и професионални способности на участника по смисъла на чл.63, ал.1, т.10 от ЗОП - удостоверение за регистрация на транспортното средство от ОДБХ.

**3.2. Определената гаранция за изпълнение на договора**

Участникът представя документ за внесена/учредена гаранция за изпълнение в посочения от възложителя размер и при обявените условия (оригинал), съобразно раздел V.4 от настоящата документация**.**

**3.3. Извърши съответната регистрация, представи документи или изпълни изискване съобразно чл.112, ал.1, т.4 ЗОП, ако е приложимо**

**ВАЖНО:** Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

***Забележка:*** *Относно критериите за подбор за подизпълнителите се представят документи съобразно вида и дела на поръчката, който те ще изпълняват. За третите лица се представят документи за удостоверяване на съответствието им с критериите за подбор, за доказването на които участникът се е позовал на техния капацитет.*

*Когато участникът, избран за изпълнител, е чуждестранно лице, той представя съответните документи, издадени от компетентен орган съгласно законодателството на държавата, където е установен. В случаите, в които в съответната държава не се издават документи за посочените обстоятелства, участникът представя декларация, ако такава декларация има правно значение за съответната държава.*

4. При изпълнение на договорите за обществени поръчки изпълнителят и техните подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение №10 от ЗОП.

**V.4. ГАРАНЦИЯ ЗА ИЗПЪЛНЕНИЕ – ОБЩО ЗА ВСИЧКИ ОБОСОБЕНИ ПОЗИЦИИ**

1. Определеният за изпълнител участник, преди сключване на договора представя гаранция за изпълнение в размер на 3 % (три процента) от стойността на договора без ДДС.

2. Гаранцията се представя в една от следните форми, по избор на участника:

* банкова гаранция в полза на Възложителя;
* парична сума, вносима по следната банкова сметка на Възложителя:
* **Банка ЦКБ АД, клон Варна;**
* **BIC: CECBBGSF;**
* **IBAN: BG 07 CECB 9790 10G3 1763 00**
* застрахователна полица за застраховка, която обезпечава изпълнението чрез покритие от застрахователя на отговорността на изпълнителя. Възложителят следва да е посочен като трето ползващо лице по тази застраховка.

3. Участникът, избран за изпълнител, сам избира формата на гаранция за изпълнение. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

4. Когато гаранцията е под формата на парична сума или банкова гаранция, последната може да се предостави от името на изпълнителя за сметка на трето лице – гарант.

5. Когато гаранцията за изпълнение се представя като банкова гаранция, тя трябва да е безусловна, неотменима, в полза на възложителя и със срок на валидност, надвишаващ с 30 календарни дни срока на договора.

6. Банковите разходи по откриването на банкови гаранции са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията, така че размерът на получената от Възложителя гаранция да не бъде по-малък от определения в настоящата процедура.

7. Възложителят освобождава гаранциите, без да дължи лихви за периода, през който средствата законно са престояли при него.

8. Условията и сроковете за задържане, усвояване и освобождаване на гаранцията за изпълнение се уреждат в договора за обществена поръчка.

**РАЗДЕЛ VI. ДРУГА ИНФОРМАЦИЯ –** общо за всички обособени позиции

**VI.1. Комуникация между възложителя и участницитЕ**

1. Възложителят предоставя неограничен, пълен, безплатен и пряк достъп чрез електронни средства до документацията за обществената поръчка на следния Интернет адрес: http://sbrtuzlata.com/profil-na-kupuvacha.

2. С публикуване на документите на профила на купувача се приема, че заинтересованите лица и/или участници са уведомени относно отразените в тях обстоятелства.

3. Всички разяснения по условията на настоящата обществена поръчка ще се предоставят чрез публикуване на Профила на купувача, при условията на чл.33 от ЗОП.

4. Обменът на информация между възложителя и заинтересованите лица/участниците, се осъществява чрез пощенска или друга подходяща куриерска услуга или комбинация от тях и електронни средства.

5. Актовете на Възложителят, за които следва да бъдат уведомени участниците в реда за възлагане, заедно с приложените към тях документи, се изпращат, както следва:

5.1. на адреса, посочен от участника:

а) на електронна поща, като съобщението, с което се изпращат се подписва с електронен подпис или

б) чрез пощенска или друга куриерска услуга с препоръчана пратка с обратна разписка;

5.2. по факс;

6. При уведомяване по електронен път или по факс уведомлението е редовно, ако е изпратено на адресите в съответствие с т.5 и е получено автоматично генерирано съобщение, потвърждаващо изпращането.

7. При промяна в посочения адрес, факс и електронен адрес за кореспонденция лицата участници са длъжни в срок до 24 (двадесет и четири) часа надлежно да уведомят възложителя.

8. Неправилно посочен адрес, факс и електронен адрес за кореспонденция или неуведомяване за промяна на същите освобождава възложителя от отговорност за неточно изпращане на уведомленията или информацията.

9. Обменът и съхраняването на информация в хода на провеждане на процедурата за възлагане на обществената поръчка, се извършват по начин, който гарантира защитата на целостта на данните и на конфиденциалността на документите за участие в събирането на оферти до момента на тяхното отваряне и разглеждане, който е след изтичане на срока за тяхното получаване.

**vI. 2. ОБРАБОТВАНЕ И ЗАЩИТА НА ЛИЧНИ ДАННИ**

С настоящото, уведомяваме всички физически лица, чийто лични данни ще бъдат получени и обработени в рамките на провеждане на настоящата процедура:

„Специализирана болница за рехабилитация - Тузлата” ЕООД, гр. Балчик е администратор на лични данни. За целите на разглеждане и оценка на подадените от участниците оферти, избор на изпълнител на обществената поръчка и сключване на договор и на основание спазване на законови задължения относно възлагането на обществени поръчки, ще обработва и съхранява вашите лични данни, при спазване на изискванията на относимото национално и европейско законодателство, в законоустановените срокове по смисъла на ЗОП.

**Предаването на изрично посочените от Възложителя в настоящата документация лични данни**на отделните физически лица, субекти на данни, е задължително, с оглед спазването на законовите изисквания, свързани с процедурата за възлагане на обществени поръчки, избор на изпълнител и сключване на договори за обществени поръчки. Липсата на изрично посочените в настоящата документация лични данни и/или неотстраняването на подобни липси, в случай на изрично указване от страна на Комисията за оценка и разглеждане на офертите, ще доведе до неразглеждане на офертата на съответния участник и отстраняването му от по-нататъшно участие в процедурата.

В качеството ви на субекти на данни имате право на достъп до лични данни, коригиране или изтриване на лични данни, или ограничаване на обработването на лични данни, свързани с тях, право да възразите срещу обработването, право на преносимост на данните, право на жалба до надзорен орган.

**VI.3. ИНФОРМАЦИЯ ОТНОСНО ПРИОРИТЕТ НА ДОКУМЕНТИТЕ**

Във връзка с провеждането на процедурата за възлагане на обществената поръчка и подготовката на офертите от участниците, за въпроси, които не са разгледани в настоящите указания, се прилагат ЗОП, решението, обявлението и документацията за участие в реда за възлагане.

При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:

1. Решението за откриване на процедурата;
2. Обявление за обществена поръчка;
3. Техническа спецификация – за съответната обособена позиция;
4. Проект на договор за съответната обособена позиция;
5. Указания за подготовка и подаване на офертите;
6. Критерии за възлагане на поръчката и методика за определяне на комплексна оценка;
7. Указания за избор на изпълнител на обществената поръчка;
8. Образците за участие в процедурата за съответната обособена позиция.

Документът с най-висок приоритет е посочен на първо място.

**рАЗДЕЛ vii. ПРОЕКТИ НА ДОГОВОРИ ЗА ОБЩЕСТВЕНА ПОРЪЧКА**

(*приложени в отделен файл* )

**рАЗДЕЛ vIIi. образци НА доКУМЕНТИ**

(*приложени в отделен файл*)